โอ๊ย...บอกเลยว่าแซ่บหลายๆค่ะ กับอาหารไทย-อีสานร้านนี้ ร้านไก่ย่างบางพลัด ร้านตั้งอยู่ในซอยจรัญสนิทวงค์ 79 (ซอยบางพลัดใน) เราไปทางถนนราชวิถีแล้วเลี้ยวขวาเข้าถนนจรัญสนิทวงศ์ ไปทางสะพานพระราม 7 หาไม่ยากค่ะ ที่เด็ดสุดต้องไก่ย่างเลยค่ะ รสชาติออกเค็ม หนังกรอบเนื้อด้านในฉ่ำน้ำ จิ้มน้ำจิ้มกินพร้อมข้าวเหนียวร้อนๆยิ่งอร่อย ส่วนอาหารอื่นๆที่ชอบก็ต้องนี้เลยค่ะ ต้มแซบกระดูกหมูอ่อน รสชาติเผ็ดเปรี้ยว (น้ำซุปร้อนลวกลิ้นเลยอ่ะ) ปกติที่อื่นเค้ามีเสือร้องไห้แต่ที่นี้มีหมูร้องไห้ หมูติดมันนิดๆอร่อยมากๆเลย 